b'\n_START_ARTICLE_\nSinsinatis\n_START_SECTION_\nIstorija\n_START_PARAGRAPH_\nSinsinatis \xc4\xafkurtas 1788\xc2\xa0m. kaip \xe2\x80\x9eLosantiville\xe2\x80\x9c gyvenviet\xc4\x97. 1789 m. tapo JAV \xc5\xa0iaur\xc4\x97s vakar\xc5\xb3 teritorijos centru. 1790 m. miestas gavo dabartin\xc4\xaf pavadinim\xc4\x85, siekiant pagerbti Senov\xc4\x97s Romos politinio veik\xc4\x97jo ir patricijaus vardu pavadint\xc4\x85 Cincinato draugij\xc4\x85. Jos nariu buvo ir draugijos siekius palaik\xc4\x97 pirmasis JAV prezidentas D\xc5\xbe. Va\xc5\xa1ingtonas. 1819 m. gavo miesto teises. JAV pilietinio karo metu miestas buvo svarbus tiekimo centras JAV Konfederacijos kariuomenei. Nuo XIX a. antrosios pus\xc4\x97s tapo svarbiu pramon\xc4\x97s centru. XX a. viduryje d\xc4\x97l ekonomikos restrukt\xc5\xabrizacijos, miestas smuko. Nuo XX a. pabaigos miestas peln\xc4\x97 daug apdovanojim\xc5\xb3 u\xc5\xbe gyvenimo kokyb\xc4\x97s gerinim\xc4\x85.\n_START_SECTION_\nSportas\n_START_PARAGRAPH_\nMieste populiariausia sporto \xc5\xa1aka beisbolas. Sinsinatyje 1869 m. buvo \xc4\xafkurtas pirmasis profesionalus beisbolo klubas Cincinnati Red Stockings, \xc5\xa1iuo metu \xc5\xbeaid\xc5\xbeiantis stipriausioje JAV beisbolo Major League Baseball lygoje. Mieste m\xc4\x97gstamas Amerikieti\xc5\xa1kasis futbolas, o klubas Cincinnati Bengals \xc5\xbeaid\xc5\xbeia Nacionalin\xc4\x97 futbolo lygoje. Sinsinatyje kasmet vyksta Teniso profesional\xc5\xb3 asociacijos vienas i\xc5\xa1 devyni\xc5\xb3 pasaulyje organizuojam\xc5\xb3 ATP World Tour Masters 1000 teniso turnyr\xc5\xb3.'